
OBLAKOVA ULICA 5
3000 CELJE    
tel: (03) 42 33 000
fax: (03) 42 33 757

                                                                                   Postopek:EN_N_137_1_2026-MŠ_
     17.09.2026                                                                                                                                                                     

POVABILO K ODDAJI PONUDBE 

Vabimo vas k oddaji ponudbe za:
 
PREDMET EN: Vzdrževanje programa PRO.4


Splošni pogoji za sodelovanje: Ponudnik mora razpolagati z izvorno programsko kodo aplikacije za materialno poslovanje PRO.4, ki je v uporabi v Splošni bolnišnici Celje.
[bookmark: _Hlk108765122]
Zahteve:
· V storitev je vključena mesečna kvota 4 ur podpore izvajalca. Kvoto ur lahko predstavlja dopolnjevanje aplikacije, izobraževanje, svetovanje ali druga dogovorjena storitev, ki ni del vzdrževanja.
· Program se dogradi s funkcionalnostjo kvote, ki je specificirana v nadaljevanju. 
· Vzdrževanje programa za obdobje 21 mesecev: 
· Redno preverjanje delovanja aplikacije in ključnih funkcionalnosti.
· Nameščanje varnostnih posodobitev in popravkov.
· Posodabljanje verzij programske opreme in odvisnosti.
· Pregled varnostnih ranljivosti in odpravljanje ugotovljenih ranljivosti.
· Pregled dnevnikov (logov) in opozoril zaradi zgodnjega odkrivanja težav.
· Preverjanje kapacitet – prostor, pomnilnik, zmogljivost podatkovne baze ipd.
· Preverjanje integracij z drugimi sistemi in vmesniki.
· Preverjanje varnostnih kopij in možnosti obnovitve, kadar je aplikacija vključena v sistem varnostnega kopiranja.
· Čiščenje nepotrebnih podatkov oziroma začasnih datotek.
· Preverjanje uporabniških računov in pravic dostopa.
· Testiranje posodobitev pred uvedbo v produkcijo.
· Dokumentiranje izvedenih vzdrževalnih aktivnosti.
· Načrtovanje naslednjega preventivnega vzdrževanja.
· Vzdrževanje vsebuje:
· Preventivno vzdrževanje → preprečujemo težavo.
· Korektivno vzdrževanje → odpravljamo že nastalo napako.
· Adaptivno vzdrževanje → prilagajamo program spremembam okolja, npr. novemu operacijskemu sistemu.
· Izpopolnjevalno vzdrževanje → izboljšujemo funkcionalnosti ali zmogljivost.
· Izvedba štirih (4) nadgradenj programa letno na testno in produkcijsko okolje naročnika.

Zahteva Kvote:
Program Probit mora omogočati določitev in spremljanje mesečnih vrednostnih limitov na ravni posameznega štirimestnega stroškovnega mesta.
Interna naročila se kreirajo na ravni šestmestnih stroškovnih mest, zato mora program samodejno seštevati vrednosti vseh ovrednotenih in kreiranih internih naročil šestmestnih stroškovnih mest, ki pripadajo istemu štirimestnemu stroškovnemu mestu. Poraba in doseganje mesečnega limita se morata spremljati sumarno na ravni pripadajočega štirimestnega stroškovnega mesta.
Mesečne kvote oziroma vrednostni limiti morajo biti določeni vrednostno in po posameznih skupinah materiala, na primer za potrošni material in  pisarniški material. Naš predlog je, da se skupine materiala ne razdrobijo preveč, temveč se oblikujejo širše in smiselno povezane skupine. Bistven je učinek spremljanja seštevka vrednosti naročil na ravni štirimestnega stroškovnega mesta. Prevelika razdrobljenost bi zmanjšala preglednost ter lahko povzročila pogostejša preseganja posameznih manjših limitov, čeprav skupna mesečna poraba oddelka ne bi bila presežena. Spremljanje seštevka vrednosti širših skupin materiala bo predvidoma tudi lažje izvedljivo za programsko hišo.
Ob doseženem oziroma prekoračenem mesečnem vrednostnem limitu za posamezno skupino materiala mora program samodejno prikazati opozorilo in zadržati nadaljnjo sprostitev internega naročila. Oddelek mora imeti možnost, da v programu vnese obrazložitev nujnosti naročila in razloge za prekoračitev limita.
Zaradi uvedbe mesečnih vrednostnih limitov je treba ustrezno spremeniti obstoječo arhitekturo oziroma proces odobravanja internih naročil. Trenutno se interna naročila s šestmestnih stroškovnih mest posredujejo neposredno v nadaljnjo obravnavo. Po novi ureditvi mora postopek potekati tako:
1.	interno naročilo se kreira na šestmestnem stroškovnem mestu; 
2.	vrednost naročila se glede na skupino materiala prišteje skupni mesečni vrednosti pripadajočega štirimestnega stroškovnega mesta; 
3.	naročilo se posreduje glavni medicinski sestri oddelka v pregled in potrditev; 
4.	po potrditvi glavne medicinske sestre se naročilo posreduje pomočnici direktorja za zdravstveno nego; 
5.	če je mesečni limit dosežen oziroma presežen, mora oddelek vnesti obrazložitev nujnosti naročila; 
6.	pomočnica direktorja za zdravstveno nego na podlagi obrazložitve presodi upravičenost oziroma dopustnost prekoračitve ter naročilo odobri ali zavrne; 
7.	interno naročilo se lahko sprosti v nadaljnji postopek šele po zahtevani odobritvi. 
Primer potrditvenega procesa za Ginekološko-porodniški oddelek:
Šestmestno stroškovno mesto Ginekološko-porodniškega oddelka → glavna medicinska sestra oddelka → pomočnica direktorja za zdravstveno nego → sprostitev internega naročila.
Naročnik mora imeti možnost, da samostojno in neposredno:
1.	kreira mesečne vrednostne limite; 
2.	vnaša njihove vrednosti; 
3.	določa limite po štirimestnih stroškovnih mestih in posameznih skupinah materiala; 
4.	spreminja oziroma prilagaja že določene limite; 
5.	določa obdobje njihove veljavnosti; 
6.	pregleduje zgodovino opravljenih sprememb

Za kreiranje, vnos ali spremembo vrednostnih limitov ne sme biti potrebna predhodna odobritev oziroma posredovanje izvajalca ali vzdrževalca programa. Naročnik mora imeti možnost vse navedene nastavitve izvajati samostojno in neodvisno. Pravice za izvajanje teh sprememb se dodelijo pooblaščenim uporabnikom naročnika.

Obvezne priloge ponudbe:
Priloga 1: Izjava o udeležbi fizičnih in pravnih oseb v lastništvu ponudnika (ponudnik izpolni in podpiše Izjavo)
Priloga 2: Ponudbeni predračun (ponudnik izpolni in podpiše predračun)
Priloga 3: Osnutek vzdrževalne pogodbe

[bookmark: _Hlk108765734]Storitev se zaračunava mesečno. Ponudnik bo izstavil e-račun v začetku vsakega meseca za pretekli mesec.  

Osnova za realizacijo storitve je prejem pisnega naročila s strani naročnika. Ponudbe zbiramo informativno za predložitev v presojo odobritve. V kolikor bomo prejeli odobritev s strani pristojnih bomo realizacijo izvedli pri najugodnejšemu ponudniku. 

Cena mora vsebovati vse stroške, popuste, rabate in davek na dodano vrednost.

Naročnik bo ponudnike, ki so oddali ponudbo skladno z določilom drugega odstavka 21. člena ZJN-3 pisno obvestil najkasneje v roku 30 dni od oddaje evidenčnega naročila.

Naročnik se zavezuje naročeno ter dobavljeno blago plačati v roku  60 dni od datuma uradnega prejema računa oziroma v roku, skladno z veljavno zakonodajo.


Merilo za izbor: najnižja vrednost ponudbe v EUR z DDV ob izpolnjevanju tehničnih zahtev naročnika.

Kontaktna oseba s strani naročnika  za vprašanja:
Matjaž Štinek
E-pošta: matjaz.stinek@sb-celje.si 

Ponudbe pošljite na naslov elektronske pošte 
nabava2@sb-celje.si

z oznako EN_N_137_2026 Vzdrževanje programa PRO.4 do najkasneje 01.10.2026 do 12 ure.

                                           Vodja službe za nabavo nemedicinske opreme, materiala in storitev
Matjaž Štinek, univ. dipl. ekon. 


                                                                                                                                                Priloga 1

IZJAVA O UDELEŽBI FIZIČNIH IN PRAVNIH OSEB V LASTNIŠTVU PONUDNIKA
v skladu s 6. odstavkom 14. člena Zakona o integriteti in preprečevanju korupcije (ZIntPK-1-UPB2)

Podatki o ponudniku/podizvajalcu (v nadaljevanju ponudniku):

Naziv: _____________________________________ 
Naslov: _____________________________________
Matična številka: ________________________________-

Zakoniti zastopnik ponudnika __________________________________ v postopku sklenitve pogodbe za javno naročilo »Vzdrževanje programa PRO.4«, naročniku Splošna bolnišnica Celje zaradi zagotovitve transparentnosti posla in preprečitve korupcijskih tveganj pri sklepanju pravnih poslov posredujemo izjavo oziroma podatke o udeležbi fizičnih in pravnih oseb z več kot 5-odstotnim deležem v lastništvu ponudnika vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom.

Izjavljam, da je lastniška struktura ponudnika naslednja (podatke lahko podate tudi v prilogi):

1. Podatki o udeležbi fizičnih in pravnih oseb v lastništvu ponudnika
	Ime in priimek/
Firma pravne osebe
	Naslov prebivališča/
Sedež pravne osebe
	Delež lastništva ponudnika

	
	
	

	
	
	

	
	
	

	
	
	



1. Podatki o udeležbi tihih družbenikov v lastništvu družbe:
	Ime in priimek/
Firma pravne osebe
	Naslov prebivališča/
Sedež pravne osebe
	Delež lastništva ponudnika 

	
	
	

	
	
	



1. Podatki o povezanih družbah s ponudnikom (v skladu s 527. členom ZGD-1-UPB3):
	Firma pravne osebe
	Sedež pravne osebe

	
	

	
	



S podpisom jamčim za točnost in resničnost podatkov ter se zavedam, da je sporazum v primeru lažne izjave ali neresničnih podatkov o dejstvih v izjavi, nična.

Seznanjeni smo, da je naročnik dolžan to izjavo oziroma podatke na njeno zahtevo predložiti Komisiji za preprečevanje korupcije.

Datum:................................ 		Žig 		              	 Podpis odgovorne osebe 
Kraj:....................................						.......................................   


Priloga 2

PONUDBENI PREDRAČUN
Na podlagi javnega naročila Vzdrževanje programa PRO.4 oddajamo ponudbo:

Ponudnik:
_____________________________________
_____________________________________
_____________________________________

	A
	B
	C
	D
	E
	F
	G
	H
	I

	zš
	Postavka
	KOL
	EM
	Cena EM brez DDV
	Rabat v %
	Vrednost rabata
	Cena EM z rabatom in brez DDV
	Vrednost brez DDV

	
	
	
	
	
	
	
	
	

	1
	Dograditev programa – Kvote 
	1
	Sto
	
	
	
	
	

	2
	Vzdrževanje programa PRO.4 
	21
	Mes
	
	
	
	
	



Vrednost za vse zaporedne številke brez DDV                                     __________________________
DDV v %                                                                                                                      ____________________
DDV v vrednosti                                                                                                       ____________________
Vrednost skupaj z DDV                                                                               ___________________________

Izračuni v tabeli:
G = E x F
H = E - G
I = C x H

Upošteva se, da je ponudnik pred oddajo svoje ponudbe natančno pregledal določila dokumentacije evidenčnega naročila ter vse ostale okoliščine, ki lahko vplivajo na izvedbo storitve. Upošteva se, da je ponudnik pred oddajo svoje ponudbe seznanjen z vsemi predpisi in zakoni glede plačila taks, davkov in ostalih dajatev v RS, da je v celoti preučil dokumentacijo, da je prišel do vseh potrebnih podatkov, ki vplivajo na izvedbo del ter na podlagi vsega tega tudi pripravil svojo ponudbo.
S podpisom ponudnik sprejema zahteve naročnika, navedene v predmetni dokumentaciji evidenčnega naročila.
Rok veljavnosti ponudbe je 60 dni od roka za oddajo ponudbe.

Naročniku izjavljamo, da:
- smo pri izračunu ponudbenih cen upoštevali vse zahteve naročnika iz dokumentacije evidenčnega naročila in vse veljavne predpise, ki urejajo področje predmeta javnega naročila;
- smo pri izračunu ponudbenih cen upoštevali vse stroške, vezane na izvedbo javnega naročila, kot so stroški dela, materialni stroški in ostale stroške, ki vplivajo na izračun ponudbene vrednosti vključno z vsemi popusti;
- so ponujene cene, na katerih temelji ponudbena cena, fiksne in se v času do izpolnitve pogodbenih obveznosti ne bodo spremenile.



Podpisnik v imenu ponudnika:
	Ime in priimek
	

	Podpis
	

	Datum in žig
	





Priloga 3: Osnutek vzdrževalne pogodbe

	Ime podjetja 
	Matična št.:                  xxx

	Naslov 
	ID DDV:                           xxx

	Občina 
	


(v nadaljnjem besedilu izvajalec, ki ga zastopa direktor xxx)
in
	SPLOŠNA BOLNIŠNICA CELJE
	Matična št.:   
	5064716000

	OBLAKOVA ULICA 5
	ID DDV:  
	SI42119022

	3000 CELJE
	
	


(v nadaljnjem besedilu naročnik, ki ga zastopa direktor dr. Dragan Kovačić, dr. med.)

POGODBA O OSVEŽEVANJU IN VZDRŽEVANJU PROGRAMSKE OPREME PRO.4 – lokalna namestitev


1. člen – Veljavnost pogodbe
Ta pogodba začne veljati z dnem podpisa obeh pogodbenih strank, razen če ni v tej pogodbi izrecno določeno drugače.
Pogodba se sklepa za določen čas 21 mesecev. Morebitno podaljšanje je dopustno le na podlagi predhodnega pisnega aneksa in pod pogoji, ki jih dopuščata dokumentacija postopka oddaje naročila in veljavna zakonodaja.
Splošni pogoji poslovanja (SPP) in cenik izvajalca se uporabljajo le, če so bili naročniku izročeni pred sklenitvijo pogodbe in so tej pogodbi izrecno priloženi ali v njej nedvoumno opredeljeni z datumom oziroma različico. V primeru neskladja med pogodbo in SPP oziroma cenikom prevladajo določila te pogodbe.
Spremembe SPP, cenika ali drugih splošnih aktov izvajalca med trajanjem pogodbe za naročnika ne učinkujejo brez njegovega predhodnega pisnega soglasja in sklenitve pisnega aneksa, kadar sprememba posega v ceno, obseg storitev, roke, raven storitev (SLA), odgovornost ali druge bistvene pogodbene obveznosti.
Pogodba preneha s potekom časa, za katerega je sklenjena. Naročnik lahko od pogodbe odstopi pred potekom tega časa, če izvajalec bistveno krši pogodbene obveznosti in kršitve ne odpravi v primernem roku po pisnem pozivu naročnika; pri hujši kršitvi informacijske varnosti, zaupnosti ali varstva osebnih podatkov oziroma pri namerni kršitvi lahko naročnik odstopi brez dodatnega roka.


2. člen – Predmet in obseg pogodbe
Predmet te pogodbe je:
· Mesečna kvota štirih (4) ur podpore izvajalca je vključena v mesečni pavšal. Kvota se lahko po predhodnem naročilu skrbnika pogodbe uporabi za dopolnjevanje aplikacije, izobraževanje, svetovanje ali drugo dogovorjeno storitev, ki ni del rednega vzdrževanja. Storitve nad mesečno kvoto se lahko izvedejo in obračunajo le na podlagi predhodnega pisnega naročila naročnika in predhodno pisno potrjene cene.
· Dograditev programa PRO.4 za kvote v obsegu, določenem v povabilu naročnika in ponudbi izvajalca, z rokom izvedbe najpozneje v treh (3) tednih od začetka veljavnosti pogodbe.
· Dograditev iz prejšnje alineje se šteje za prevzeto po uspešnem testiranju v testnem okolju in pisni potrditvi skrbnika pogodbe na strani naročnika. Ugotovljene napake oziroma odstopanja od dogovorjene funkcionalnosti mora izvajalec odpraviti brez dodatnega plačila.
· Vzdrževanje programa: 
· 	Redno preverjanje delovanja aplikacije in ključnih funkcionalnosti.
· 	Nameščanje varnostnih posodobitev in popravkov.
· 	Posodabljanje verzij programske opreme in odvisnosti.
· 	Pregled varnostnih ranljivosti in odpravljanje ugotovljenih ranljivosti.
· 	Pregled dnevnikov (logov) in opozoril zaradi zgodnjega odkrivanja težav.
· 	Preverjanje kapacitet – prostor, pomnilnik, zmogljivost podatkovne baze ipd.
· 	Preverjanje integracij z drugimi sistemi in vmesniki.
· 	Preverjanje varnostnih kopij in možnosti obnovitve, kadar je aplikacija vključena v sistem varnostnega kopiranja.
· 	Čiščenje nepotrebnih podatkov oziroma začasnih datotek.
· 	Preverjanje uporabniških računov in pravic dostopa.
· 	Testiranje posodobitev pred uvedbo v produkcijo.
· 	Dokumentiranje izvedenih vzdrževalnih aktivnosti.
· 	Načrtovanje naslednjega preventivnega vzdrževanja.
· 	Vzdrževanje vsebuje:
· 	Preventivno vzdrževanje → preprečujemo težavo.
· 	Korektivno vzdrževanje → odpravljamo že nastalo napako.
· 	Adaptivno vzdrževanje → prilagajamo program spremembam okolja, npr. novemu operacijskemu sistemu.
· 	Izpopolnjevalno vzdrževanje →izboljšujemo funkcionalnosti ali zmogljivost.
· Izvedba najmanj štirih (4) nadgradenj programa v vsakem 12-mesečnem obdobju trajanja pogodbe na testno in produkcijsko okolje naročnika; za preostali del pogodbenega obdobja se obseg nadgradenj zagotovi sorazmerno trajanju tega obdobja.
3. člen - Začetek obračunavanja 
Izvajanje in obračunavanje osveževanja in vzdrževanja se začneta z dnem začetka veljavnosti pogodbe, pod pogojem, da je izvajalec od tega dne dejansko pripravljen izvajati vse dogovorjene storitve.
Preseganje dogovorjenega števila sočasnih uporabnikov samo po sebi ne pomeni samodejnega povečanja pogodbene cene. Povečanje števila licenc oziroma uporabnikov in s tem povezana sprememba cene sta dopustna le na podlagi predhodnega pisnega naročila naročnika in, kadar je to potrebno, pisnega aneksa k pogodbi.

4. člen – Osveževanje programske opreme
Osveževanje je vključeno kot mesečni pavšal v ceno vzdrževanja. Začetek obračunavanja osveževanja  je enak pričetku obračunavanja vzdrževanja. 
Osveževanje ne vključuje razvoja novih funkcionalnosti, dodelav po meri ali svetovanj, ki presegajo odpravo napak in redne nadgradnje, razen dograditve programa za kvote, ki je izrecno vključena v predmet te pogodbe. Druge dodatne storitve se izvajajo izključno po predhodnem pisnem naročilu naročnika in po ceni, ki jo naročnik pred izvedbo pisno potrdi.

5. člen – Pogodbena vrednost
Skupna pogodbena vrednost zajema vse storitve osveževanja in vzdrževanja programske opreme PRO.4, mesečno kvoto štirih (4) ur podpore, dogovorjene nadgradnje ter dograditev programa za kvote, kot izhaja iz te pogodbe, njenih prilog, povabila naročnika in ponudbe izvajalca.
Skupna vrednost pogodbe znaša:
· Mesečni pavšal za osveževanje in vzdrževanje: xxx EUR brez DDV / mesec.
· Enkratna cena za dograditev programa za kvote: xxx EUR brez DDV.
· Najvišja skupna pogodbena vrednost za celotno 21-mesečno obdobje: xxx EUR brez DDV.
Vrednosti ne vključujejo DDV, ki se obračuna skladno z zakonodajo.
Pogodbene cene so fiksne za čas trajanja pogodbe in vključujejo vse stroške izvajalca, potrebne za popolno izvedbo dogovorjenih storitev. Nobena dodatna storitev ali strošek se ne sme obračunati brez predhodnega pisnega naročila oziroma soglasja naročnika.


 
6. člen - Skrbniki pogodbe
Pogodbeni stranki se morata nemudoma obveščati o vsaki spremembi bistvenih pogojev, ki lahko vplivajo na izvajanje del po tej pogodbi. 
Podpora izvajalca je dosegljiva na naslovu: xxx
Skrbnik pogodbe na strani izvajalca: xxx
Skrbnik pogodbe na strani naročnika: 	Splošna bolnišnica Celje, Oblakova ulica 5, Služba za informatiko, 3000 Celje, doc. dr. Darko Golec, vodja Službe za informatiko, darko.golec@sb-celje.si 

7. člen – Izdajanje računov in plačilni pogoji
Račun za osveževanje in vzdrževanje se izstavi po opravljeni storitvi, najpozneje v prvih petih (5) delovnih dneh naslednjega meseca za pretekli mesec. Računu mora biti priložena dogovorjena evidenca oziroma poročilo o izvedenih storitvah in vzdrževalnih posegih.
Dodatne storitve se lahko fakturirajo posebej šele po njihovi izvedbi in na podlagi predhodnega pisnega naročila naročnika ter potrditve njihove izvedbe s strani skrbnika pogodbe.
Rok plačila znaša 60 dni od prejema pravilno izstavljenega e-računa, oziroma krajši rok, če bi ga kot obveznega določala vsakokrat veljavna kogentna zakonodaja. V primeru zamude pripadajo izvajalcu zakonske zamudne obresti.
Izvajalec zaradi zamude naročnika s plačilom ni upravičen omejiti ali onemogočiti dostopa do programske opreme, deaktivirati licenc ali enostransko prekiniti izvajanja storitev na način, ki bi lahko ogrozil neprekinjeno delovanje naročnika. Izvajalec lahko zaradi zapadlih neplačanih obveznosti uveljavlja pravna sredstva, ki mu pripadajo po veljavni zakonodaji in tej pogodbi.
 
8. člen – Licenca in intelektualna lastnina
Imetništvo pravic intelektualne lastnine na programski opremi ostane nespremenjeno, vendar ta pogodba ne posega v že pridobljene licenčne pravice naročnika. Naročnik ohrani pravico uporabe programske opreme v obsegu licenc iz Priloge št. 1 tudi po prenehanju te pogodbe.
Za nadgradnje, popravke in dograditve, ki jih naročnik plača po tej pogodbi, vključno z dograditvijo programa za kvote, izvajalec naročniku zagotavlja trajno, časovno neomejeno in neizključno pravico uporabe v okviru obstoječe namestitve in dogovorjenega obsega licenc, brez dodatnega licenčnega plačila po prenehanju pogodbe.

Prepovedano je spreminjanje programske opreme (povratni inženiring) ali razčlenjevanje (dekompilacija, disasemblacija) njene notranje zgradbe, razen kadar to izrecno dovoljuje zakon.

9. člen – Omejitev odgovornosti
Izvajalec ne odgovarja za motnje, ki so neposredno in izključno posledica ravnanja tretjih oseb ali okoliščin zunaj njegovega razumnega nadzora, če jih ni mogel preprečiti ali omejiti z dolžno strokovno skrbnostjo. Za ravnanje podizvajalcev in drugih oseb, ki jih izvajalec vključi v izpolnjevanje svojih pogodbenih obveznosti, odgovarja kot za svoje ravnanje.

Izvajalec odgovarja za škodo, ki jo naročniku povzroči s kršitvijo pogodbenih obveznosti, po splošnih pravilih obligacijskega prava. Omejitve ali izključitve odgovornosti ne veljajo za škodo, povzročeno namenoma ali iz hude malomarnosti, niti za kršitve zaupnosti, varstva osebnih podatkov, informacijske varnosti ali pravic intelektualne lastnine.

10. člen – Varstvo podatkov in zaupnost
Varstvo osebnih podatkov in zaupnost se urejata skladno s Splošno uredbo o varstvu podatkov (GDPR), ZVOP-2, to pogodbo in, kadar izvajalec pri izvajanju storitev obdeluje osebne podatke za naročnika, s posebno pogodbo oziroma dogovorom o pogodbeni obdelavi osebnih podatkov. Tak dogovor mora biti sklenjen pred prvim dostopom izvajalca do osebnih podatkov naročnika. Obveznost varovanja zaupnosti velja tudi po prenehanju te pogodbe.

11. člen – Zakonodajna skladnost
Programska oprema Pro-bit PRO.4 je namenjena splošni poslovni uporabi in ne predstavlja pravnega, davčnega, regulatornega ali varnostnega svetovanja.
Vsaka pogodbena stranka je odgovorna za izpolnjevanje zakonskih in regulatornih obveznosti, ki se nanašajo na njeno ravnanje in njene pogodbene obveznosti. Naročnik je odgovoren za zakonitost lastnih poslovnih postopkov in pravilnost podatkov, ki jih vnese v sistem.

Izvajalec je odgovoren, da storitve vzdrževanja, posodobitve, varnostni popravki in dogovorjene funkcionalnosti izpolnjujejo veljavne predpise, ki se neposredno nanašajo na izvajalca oziroma na način izvajanja njegovih storitev, ter pogodbeno dogovorjene zahteve naročnika s področja informacijske varnosti in varstva osebnih podatkov.

Če sprememba zakonodaje po sklenitvi pogodbe zahteva razvoj nove funkcionalnosti, ki ni zajeta v predmetu pogodbe, se njen obseg, rok in cena pred izvedbo dogovorijo pisno. Izvajalec pa ne more kot dodatne storitve zaračunati odprave napak ali prilagoditev, ki so potrebne zato, ker njegova storitev oziroma posodobitev ni skladna z že veljavnimi pogodbenimi ali zakonskimi zahtevami, ki zavezujejo izvajalca.

12. člen – Informacijska varnost
Izvajalec se zavezuje, da bo v celotnem obdobju izvajanja pogodbenih obveznosti zagotavljal ustrezno raven informacijske varnosti v skladu z veljavno zakonodajo, pogodbenimi zahtevami ter dobrimi praksami s področja informacijske varnosti. 
Izvajalec mora izvajati ustrezne tehnične in organizacijske ukrepe za zaščito informacijskih sredstev naročnika pred nepooblaščenim dostopom, razkritjem, spremembo, izgubo ali uničenjem, vključno z ukrepi za upravljanje tveganj v dobaviteljski verigi.
Izvajalec zagotavlja, da bodo vsi njegovi poddobavitelji, ki sodelujejo pri izvajanju storitev za naročnika, zavezani enakim ali primerljivim zahtevam informacijske varnosti.
Izvajalec mora naročnika nemudoma obvestiti o vsakem dejanskem ali domnevnem varnostnem incidentu, ki bi lahko vplival na zaupnost, celovitost ali razpoložljivost informacijskih sistemov ali podatkov naročnika, najpozneje v roku 8 ur od zaznave incidenta.
Naročnik si pridržuje pravico do izvajanja pregledov oziroma revizij skladnosti izvajalca na področju informacijske varnosti, bodisi samostojno bodisi preko pooblaščenih tretjih oseb, ob predhodnem razumnem obvestilu.
Izvajalec se zavezuje k rednemu spremljanju in obvladovanju tveganj v dobaviteljski verigi ter k zagotavljanju, da spremembe v svoji dobaviteljski verigi, ki lahko vplivajo na informacijsko varnost naročnika, ne bodo izvedene brez predhodnega obvestila in soglasja naročnika, kjer je to razumno potrebno. 
Za vključitev ali zamenjavo poddobavitelja, ki sodeluje pri izvajanju storitev za naročnika, je vedno potrebno predhodno pisno soglasje naročnika, poddobavitelj pa mora biti zavezan enakim varnostnim zahtevam.
Terminalska povezava, preko katere izvajalec vzdržuje naročnikovo programsko opremo, se vzpostavlja preko interneta s pomočjo SSL VPN povezave, dvofaktorske avtentikacije in sistema za beleženje revizijskih sledi privilegiranih dostopov Wallix, praviloma na poziv odgovorne osebe naročnika. Naročnik izvajalcu znotraj svojega računalniškega omrežja omogoča nemoten dostop do tistih podatkovnih strežnikov, na katerih deluje programska oprema, ki je predmet vzdrževalne pogodbe.
Dostopi se beležijo poimensko, zato mora izvajalec za vsako osebo, ki bo dostopala do omrežja SBC, posredovati izpolnjeno Vlogo za odobritev varnega dostopa v omrežje SBC, podpisano s strani odgovorne osebe izvajalca.
V primeru načrtovanih vzdrževalnih posegov mora izvajalec pred vsako vzpostavitvijo povezave po elektronski pošti predhodno obvestiti odgovorno osebo naročnika ter navesti predvideni termin, trajanje in namen povezave. Povezava se lahko vzpostavi po potrditvi odgovorne osebe naročnika. V nujnih primerih, ko je takojšen poseg potreben zaradi preprečitve ali omejitve varnostnega incidenta oziroma kritične napake, izvajalec naročnika obvesti nemudoma, najpozneje ob začetku posega, in naknadno dokumentira razlog, čas ter izvedena opravila.
Priloga mesečnih računov za vzdrževanje mora vsebovati tudi dnevnik vseh vzpostavljenih povezav, skupaj z opisom pripadajočih opravljenih posegov.
Kontaktni osebi za vprašanja informacijske varnosti pri vzdrževanju programske rešitve sta:
· Za izvajalca: xxx
· Za naročnika: mag. Roman Kampoš, roman.kampos@sb-celje.si 

13. člen – Podatki naročnika
Naročnik je odgovoren za:
· pravilnost, zakonitost in integriteto podatkov, ki jih vnese v sistem,
· zakonito uporabo programske opreme in obdelavo osebnih podatkov,
· varnost uporabniških dostopov.
Izvajalec ne odgovarja za:
· izgubo ali poškodbo podatkov, ki je izključno posledica ravnanja naročnika ali tretje osebe, za katero izvajalec ne odgovarja, pod pogojem, da k nastanku ali povečanju škode ni prispevala kršitev obveznosti izvajalca,
· nepravilne poslovne odločitve naročnika na podlagi podatkov iz sistema,
· posledice nepravilnega vnosa ali uporabe programske opreme.
Ker gre za lokalno namestitev, podatki naročnika ostanejo v informacijskem okolju in pod nadzorom naročnika. Izvajalec podatkov naročnika ne sme kopirati, izvažati ali hraniti izven okolja naročnika, razen če je to nujno za izvedbo pogodbeno dogovorjene storitve in je naročnik s tem predhodno seznanjen oziroma je takšna obdelava urejena v pogodbi o pogodbeni obdelavi osebnih podatkov. Po prenehanju pogodbe mora izvajalec vse morebitne kopije podatkov, ki jih upravičeno hrani, vrniti oziroma varno izbrisati ter na zahtevo naročnika to pisno potrditi, razen če zakon določa obvezno hrambo.
Izvajalec ne odgovarja za varnost, hrambo ali integriteto podatkov po tem, ko jih naročnik samostojno izvozi ali obdeluje v sistemih tretjih oseb, razen če je škoda posledica napake programske opreme, nepravilnega izvoza ali drugega ravnanja oziroma opustitve izvajalca.

14. člen – Reševanje sporov
Za pogodbo velja pravo Republike Slovenije. Za reševanje sporov je pristojno stvarno pristojno sodišče v Celju.

15. člen – Priloge
Priloge, povabilo naročnika in ponudba izvajalca so sestavni del pogodbenega razmerja. V primeru neskladja med dokumenti se, razen če je za posamezno področje izrecno določeno drugače, uporablja naslednji vrstni red: (1) ta pogodba, (2) dogovor o pogodbeni obdelavi osebnih podatkov in informacijsko-varnostne zahteve naročnika za vprašanja, ki jih urejajo, (3) Priloga št. 1 in Priloga št. 2, (4) povabilo oziroma tehnična specifikacija naročnika, (5) ponudba izvajalca ter (6) SPP in cenik izvajalca, če sta izrecno vključena v pogodbeno dokumentacijo.

Priloga št. 1:  Seznam programske opreme, modulov, dodelav in uporabnikov
Priloga št. 2:  Odzivni časi za napake različnih stopenj resnosti glede na njihove učinke na uporabnika ter izračun zneska mesečnega vzdrževanja v primeru prekoračitve odzivnega časa

Priloga št. 3: Ponudba izvajalca št. ______ z dne ______.
Priloga št. 4: Povabilo oziroma tehnična specifikacija naročnika za vzdrževanje PRO.4 in dograditev programa za kvote.

16. člen – Protikorupcijska klavzula
Pogodba je nična, če kdo v imenu ali za račun izvajalca predstavniku ali posredniku naročnika obljubi, ponudi ali da nedovoljeno korist z namenom pridobitve posla, sklenitve posla pod ugodnejšimi pogoji, opustitve dolžnega nadzora nad izvajanjem pogodbe ali zaradi drugega ravnanja oziroma opustitve, s katerim je naročniku povzročena škoda ali je komu omogočena pridobitev nedovoljene koristi.
Izvajalec mora pred sklenitvijo pogodbe naročniku predložiti zahtevane podatke oziroma izjavo o svoji lastniški strukturi v skladu z veljavno zakonodajo o integriteti in preprečevanju korupcije.


17. člen – Končne določbe

Za vsa vprašanja, ki niso izrecno urejena s to pogodbo, se uporabljajo določbe Obligacijskega zakonika (OZ) ter drugi veljavni predpisi Republike Slovenije.

Pogodbeni stranki bosta morebitne spore iz te pogodbe oziroma v zvezi z njo reševali sporazumno. Če sporazumna rešitev ne bo mogoča, je za reševanje sporov pristojno stvarno pristojno sodišče v Celju.

Spremembe in dopolnitve te pogodbe so veljavne le, če so sklenjene v pisni obliki in podpisane s strani obeh pogodbenih strank.

Pogodba je sklenjena in začne veljati z dnem, ko jo podpišeta obe pogodbeni stranki.

Pogodba je sestavljena in podpisana v dveh (2) enakih izvodih, od katerih prejme vsaka pogodbena stranka po en (1) izvod.





	
	

	
Izvajalec:
	
Naročnik:

	xxx
	SPLOŠNA BOLNIŠNICA CELJE

	xxx
	Direktor: 

	Datum:
	Datum:

	Žig in podpis:
	Žig in podpis:






Priloga št. 1: Seznam programske opreme, modulov, dodelav in uporabnikov
Programska oprema, njeni deli (moduli), izvedene dodelave posameznih modulov ter število uporabnikov naročnika, ki so predmet osveževanja in vzdrževanja.
· PRO.4 MATERIALNO POSLOVANJE – PREMIUM za 100 uporabnikov;
· PRO.4 POŠTNA KNJIGA - ADVANCED - do 5 uporabnikov; 
· PRO.4 Mobilno skladiščno poslovanje (izdajnice in podpisavnje) - za 5 uporabnikov;



IZVAJALEC	                                                       NAROČNIK
xxx	                                                                   Splošna bolnišnica Celje
Direktor	                                   		        Direktor
xxx					                    dr. Dragan Kovačić, dr. med.


Priloga št. 2: Odzivni časi za napake različnih stopenj resnosti glede na njihove učinke na uporabnika ter izračun zneska mesečnega vzdrževanja v primeru prekoračitve odzivnega časa

1. 
2. 
3. 
4. 
5. 
6. 
Izvajalec se zavezuje, da v primeru napake na aplikativni programski opremi in pripadajoči bazi podatkov njegovi odzivni časi in maksimalni roki za odpravo napake od prejema naročnikove prijave ne bodo daljši od rokov, določenih v Tabeli 1. Prijava se šteje za prejeto, ko je poslana na dogovorjeni naslov oziroma kanal podpore iz te pogodbe.

	učinek na uporabnika 
	zastoj poslovanja
	omejeno delovanje, izpad posebej pomembnih funkcij
	omejeno delovanje, vendar ni kritično
	prerazporeditev delovnih opravil, dodatne storitve

	stopnja resnosti
	1
	2
	3
	4

	odziv (prvi stik)
	0,5 ure
	1 ura
	8 ur
	16 ur

	odziv (oddaljeno)
	1 ura
	2 uri
	8 ur
	16 ur

	odziv (na lokaciji)
	4 ur 
	6 ur
	2 dni
	3 dni

	maksimalni rok za odpravo napake
	< 4 ure
	< 6 ur
	< 1 delovni dan
	< 2 delovna dneva


Tabela 1: Maksimalni odzivni časi pri različnih učinkih napak na uporabnika
Izvajalec se zavezuje, da bo v primeru po lastni krivdi prekoračenih, v Tabeli 1 te pogodbe definiranih maksimalnih rokov za odpravo napak, naročniku za tekoči mesec, v katerem je prišlo do prekoračitve, izstavil takšen račun za plačilo mesečnega pavšala, na katerem bo znesek mesečnega pavšala, zmanjšan za znesek, izračunan po formuli: 

Z = p – (p x K)
Z -  znesek mesečnega vzdrževanja v primeru prekoračitve roka za odpravo napake
p  -  pogodbeni znesek mesečnega vzdrževanja  
K -  faktor, definiran v tabeli št. 2 

	Preseganje rokov za odpravo napak iz Tabele št. 1 v odvisnosti od stopenj resnosti
	

	Stopnja resnosti
napake 1 
	Stopnja resnosti
napake 2 
	Stopnja resnosti
napake 3 
	Stopnja resnosti
napake 4 
	Vrednost faktorja K

	< 1 ura
	< 2 uri
	< 1 delovni dan
	< 2 del. dneva
	0,05

	< 2 uri
	< 4 ure
	< 2 del. dneva
	< 4 delovni dnevi
	0,1

	< 3 ure
	< 6 ur
	< 3 delovni dnevi
	< 6 delovnih dni
	0,15

	< 4 ure
	< 8 ur
	< 4 delovni dnevi
	< 8 delovnih dni
	0,2

	< 5 ur
	< 10 ur
	< 5 delovnih dni
	< 10 delovnih dni
	0,25

	< 6 ur
	< 12 ur
	< 6 delovnih dni
	< 12 delovnih dni
	0,3

	< 7 ur
	< 14 ur
	< 7 delovnih dni
	< 14 delovnih dni
	0,35

	< 8 ur 
	< 16 ur
	< 8 delovnih dni
	< 16 delovnih dni
	0,4

	< 9 ur
	< 18 ur
	< 9 delovnih dni
	< 18 delovnih dni
	0,45

	9 ur ali več
	18 ur ali več
	9 del. dni ali več
	18 del. dni ali več
	0,5


Tabela 2: Maksimalni roki za odpravo kritične napake glede na posamezne segmente IS


IZVAJALEC		 	                                NAROČNIK
xxx	                                                                   Splošna bolnišnica Celje
Direktor	                                   		        Direktor
xxx					                    dr. Dragan Kovačić, dr. med.

